Marte (planeta)

Alcun factos basic 
 Le distantia le plus curte al Terra: 56 M km
 Le distantia le plus longe al Terra: 400 M km
 Die: 24,6 horas (nominate un sol)
 Anno: circa 687 dies terrestre, circa 670 dies martial

 Superficie de Marte 
Un characteristica del hemispherio nord es le existentia de un insimul vulcanic Tharsis. In illo on incontra Olympus Mons, le vulcano le plus grande del systema solar. Illo ha un altitude de 25 km (plus de duo vices e medie le altitude del Everest super un planeta plus parve que le Terra). Le zona vulcanic occupa 10% del superficie del planeta. Alcun crateres monstra signos de recente activitate e illos ha lava petrificate in lor scarpas. Proxime al equator e con un longitude de 2 700 km, un amplitude de usque 500 km e un profunditate de inter 2 e 7 km, Valles Marineris es un canyon que face semblar  parve le Canyon del Colorado terrestre. Illo se formava per le affundamento del terreno a causa del formation del excrescentia de Tharsis. 

 Le color rubie de Marte 
Malgrado que Marte es formate con le mesme elementos que le Terra, illo contine in le strato superior duo vices plus de oxydo de ferro que le Terra. Le calor que regnava super le Terra in formation transformava le oxydo de ferro in metallo fundite que vadeva al corde del planeta. 

Proque illo es 10 vices plus parve, Marte non ha jammais attingite un temperatura satis elevate. Le temperatura non superpassava nam le 2200 °C, contra 3200 °C super le Terra.

Galeria

 Vide etiam 
 Marte in le literatura phantastic
 NASA
 ESA
 Colonisation de Marte

 Ligamines externe 
 Pagina super Marte in Interlingua

Categoria:Planetas